Olen jälle armunud. Armunud sellesse tundesse, mis tekib minus, armunud olemisse, armunud liikumisse.  Ma olen jälle armunud rulluisutamisesse. Täna jälle rulluisutamas käies tuli see suur armastus peale. Eile kui sai Kasemetsas sõidetud, oli ka täitsa tore. Täna oli veel toredam, kuigi nautisin seda tunnet üksinda. Viimase nelja päeva jooksul on kokku tulnud umbes 40 rulluisukilomeetrit ja see on täpselt õige arv, et armastus tagasi tuleks. Ja suurt rõõmu rullitamise juures pakub ka see, kui asfalt on sile. Kasemetsa ja Kurtna juures on täitsa hea asfalt, aga täna avastasin uue hea lõigu, RAM kooli juures.  Hea sile ja looklev asfalt, mida mööda on lausa lust sõita. Mmmm....ma lihtsalt ei oska oma naudingut väljendada.  Kokkuvõtvalt: armastus, lihtsalt armastus.  (kui homme pole väga valus olla, leiab mind jälle uisutamast)